11. ΒΑΣΙΛΙΚΟΝ ΔΙΑΤΑΓΜΑ της 27 Δεκ. 1951/5 Ιαν. 1952 Περί της επί προσωρινή ατελεία εισαγωγής πρώτων υλών προς κατασκευήν τεχνητής μετάξης εις κλωστάς ή τολύπας. Έχοντες υπ’ όψει:1)το άρθρ. 2 του Νόμ. 4607/1930 περί τροποποιήσεως και συμπληρώσεως διατάξεων τινων των περί τελωνειακού δασμολογίου Νόμων, 2)σύμφωνον γνώμην της Διαρκούς Επιτροπής Δασμολογίου και Εμπορικών Συμβάσεων και γνώμην του Συμβουλίου Βιομηχανίας, 3)την υπ’ αριθ. 550/51 γνωμοδότησιν του Συμβουλίου Επικρατείας, προτάσει των Υπουργών Οικονομικών και Βιομηχανίας, απεφασίσαμεν και διατάσσομεν. Άρθρ.1.-Επιτρέπεται η επί παρακαταθήκη των εισαγωγικών δασμών και λοιπών φόρων ή παροχή ισοπόσου Τραπεζιτικής εγγυήσεως εισαγωγή α) κυτταρίνης, β) καυστικού νατρίου και γ) διθειούχου άνθρακος προς κατασκευήν τεχνητής μετάξης εις κλωστάς ή τολύπας εξαχθησομένης εις την αλλοδαπήν ή αποταμιευθησομένης εις τας αποθήκας του Δημοσίου ή τας αποθήκας της Προνομιούχου Εταιρείας Γενικών Αποθηκών της Ελλάδος εντός ετησίας προθεσμίας από της παραλαβής των ως άνω πρώτων υλών. Σελ. 534(α) Άρθρ.2.-Η ποσότης των πρώτων υλών των απαιτουμένων δια την κατασκευήν εκατόν χιλιογράμμων τεχνητής μετάξης εις κλωστάς ή τολύπας καθορίζεται ως ακολούθως: α)κυτταρίνης 128 χιλιόγραμμα. β)Καυστικόν νάτριον (καυστική σόδα) 118 χιλιόγραμμα. γ)Διθειούχος άνθραξ τεσσαράκοντα χιλιόγραμμα. 30.Η.μ.11 Πρώτες ύλες Κλωστοϋφαντουργίας Άρθρ.3.-Οι εργοστασιάρχαι, οι βουλόμενοι να τύχωσι του πλεονεκτήματος της επί προσωρινή ατελεία εισαγωγής των εν άρθρ. 1 οριζομένων πρώτων υλών προς κατασκευήν τεχνητής μετάξης εις κλωστάς ή τολύπας εξαχθησομένης εις την αλλοδαπήν υποχρεούνται να υποβάλωσιν εις το Τελωνείον παρ’ ω πρόκειται να γίνη η εισαγωγή των πρώτων τούτων υλών, αίτησιν εν η δέον να ορίζωσι: α)Το ονοματεπώνυμον αυτών και το του αντιπροσώπου των εν περιπτώσει απουσίας των. β)Την πόλιν και ακριβώς την θέσιν εν η έχουσι εγκατεστημένον το εργοστάσιον αυτών και τας βιομηχανικάς εγκαταστάσεις τας οποίας διαθέτουσιν. γ)Το είδος και το κατ’ ανώτατον όριον ποσόν εκάστης πρώτης ύλης ή προϊόντος, όπερ υπολογίζωσι ότι δύνανται να παραλάβωσι ετησίως. δ)Την κατ’ ανώτατον όριον παραγωγήν του εργοστασίου, ως και τας κατ’ ανώτατον όριον ποσότητας ετοίμων προϊόντων, ας υπολογίζωσιν ότι θα εξαγάγωσιν εις την αλλοδαπήν εντός ενός έτους. Επί τη βάσει της αιτήσεως ταύτης ο Διευθυντής του Τελωνείου συγκαλεί την κατά το άρθρ. 2 του Νόμ. ΒΡΝΗ΄, ως τούτο ετροποποιήθη μεταγενεστέρως, Επιτροπήν, ήτις καθορίζει την πιθανήν παραγωγήν του εργοστασίου και αποφαίνεται περί των παραδοτέων ετησίως τω εργοστασιάρχη πρώτων υλών. Επί τη βάσει της εκθέσεως της Επιτροπής ταύτης καθορίζεται υπό του Διευθυντού του Τελωνείου δι’ αποφάσεώς του το είδος εκάστης πρώτης ύλης και το κατ’ ανώτατον όριον ποσόν εξ αυτής όπερ δύναται να παραδοθή επί προσωρινή ατελεία εντός ενός έτους. Το ποσόν τούτο δύναται μεταγενεστέρως να αυξηθή ή μειωθή αναλόγως των εργασιών του εργοστασίου. Η απόφασις του Διευθυντού του Τελωνείου περί της παραδοτέας τω εργοστασιάρχη ποσότητος πρώτων υλών κοινοποιείται εις αυτόν. Άρθρ.4.-Η εισαγωγή των εν τω προηγουμένω άρθρ. 1 οριζομένων πρώτων υλών επιτρέπεται μόνον δια των Τελωνείων α΄ τάξεως, η δε εις την αλλοδαπήν αποστολή της δι’ αυτών κατασκευασθησομένης τεχνητής μετάξης εις κλωστάς ή τολύπας δέον να γίνηται δια της αυτής τελωνειακής αρχής, δι’ ης εγένετο η εισαγωγή. Άρθρ.5.-Ο παραλαβών τας κατά τ’ ανωτέρω άρθρα πρώτας ύλας υποχρεούται όπως, εντός προθεσμίας ενός έτους από της παραλαβής, προβή εις την εξαγωγήν ή αποταμίευσιν της εκ των πρώτων υλών παραχθησομένης τεχνητής μετάξης εις κλωστάς ή τολύπας περί ης το άρθρ. 1 του παρόντος. Άρθρ.6.-Τα εισαγωγικά τέλη και οι παρομαρτούντες φόροι και δικαιώματα παρακατατίθενται κατά την παραλαβήν των εν άρθρ. 1 κατονομαζομένων πρώτων υλών εις τον αρμόδιον Τελωνειακόν Ταμίαν επί διπλοτύπω αποδείξει τούτου, αποδίδονται δε εν όλω ή εν μέρει κατά την ολικήν ή μερικήν και εντός της ως άνω ορισθείσης προθεσμίας από της παραλαβής αυτών, πραγματοποίησιν της εις την αλλοδαπήν αποστολής ή της αποταμιεύσεως, της εξ αυτών κατασκευασθείσης τεχνητής μετάξης εις κλωστάς ή τολύπας. Την επομένην της λήξεως της υπό του άρθρ. 5 οριζομένης προθεσμίας χρεούται η σχετική αίτησις μεταποιήσεως δια του ποσού των εισαγωγικών δασμών και λοιπών φόρων των αναλογούντων επί των πρώτων υλών των μήπω εξαχθεισών ή μήπω αποταμιευθεισών υπό μορφήν τεχνητής μετάξης εις κλωστάς ή τολύπας και εισάγεται το αναλογούν εις ταύτας ποσόν των παρακατατεθέντων εισαγωγικών δασμών και λοιπών φόρων, ως τακτικόν δημόσιον έσοδον. Εις τους επί των Οικονομικών και Βιομηχανίας Υπουργούς ανατίθεμεν την δημοσίευσιν και εκτέλεσιν του παρόντος Δ/τος.